CELEX: 62012CA0085
Language: fi
Date: 2013-10-24 00:00:00
Title: Asia C-85/12: Unionin tuomioistuimen tuomio (viides jaosto) 24.10.2013 (Cour de cassationin (Ranska) esittämä ennakkoratkaisupyyntö) — LBI hf, aiemmin Landsbanki Islands hf v. Kepler Capital Markets SA ja Frédéric Giraux (Ennakkoratkaisupyyntö — Luottolaitosten tervehdyttäminen ja likvidaatio — Direktiivi 2001/24/EY — 3, 9 ja 32 artikla — Kansallinen lainsäädäntötoimi, jonka nojalla tervehdyttämistoimenpiteet vaikuttavat likvidaatiomenettelyn tavoin — Lain säännös, jolla kielletään tai keskeytetään kaikki luottolaitosta vastaan moratorion voimaantulon jälkeen vireille pantavat tai pannut tuomioistuinmenettelyt)

14.12.2013   
            
            
               FI
            
            
               Euroopan unionin virallinen lehti
            
            
               C 367/6
            
         Unionin tuomioistuimen tuomio (viides jaosto) 24.10.2013 (Cour de cassationin (Ranska) esittämä ennakkoratkaisupyyntö) — LBI hf, aiemmin Landsbanki Islands hf v. Kepler Capital Markets SA ja Frédéric Giraux
   (Asia C-85/12) (1)
   
   (Ennakkoratkaisupyyntö - Luottolaitosten tervehdyttäminen ja likvidaatio - Direktiivi 2001/24/EY - 3, 9 ja 32 artikla - Kansallinen lainsäädäntötoimi, jonka nojalla tervehdyttämistoimenpiteet vaikuttavat likvidaatiomenettelyn tavoin - Lain säännös, jolla kielletään tai keskeytetään kaikki luottolaitosta vastaan moratorion voimaantulon jälkeen vireille pantavat tai pannut tuomioistuinmenettelyt)
   2013/C 367/09
   Oikeudenkäyntikieli: ranska
   
      Ennakkoratkaisua pyytänyt tuomioistuin
   
   Cour de cassation
   
      Pääasian asianosaiset
   
   
      Kantaja: LBI hf, aiemmin Landsbanki Islands hf
   
      Vastaajat: Kepler Capital Markets SA ja Frédéric Giraux
   
      Oikeudenkäynnin kohde
   
   Ennakkoratkaisupyyntö — Cour de cassation — Luottolaitosten tervehdyttämisestä ja likvidaatiosta annetun Euroopan parlamentin ja neuvoston direktiivin 2001/24/EY (EYVL L 125, s. 15) 3, 9 ja 32 artiklan tulkinta — Viranomaiset, joilla on valta määrätä luottolaitoksen tervehdyttämistoimista ja likvidaatiomenettelyn aloittamisesta — Hallinto- ja lainkäyttöviranomaiset — Euroopan vapaakauppa-alueen jäsenvaltion lainsäädäntöön perustuvan toimenpiteen hyväksyttävyys — Luottolaitoksen tietyssä jäsenvaltiossa sijaitsevaan varallisuuteen kohdistuviin vireillä oleviin menettelyihin sovellettava laki — Sellaisen toisen jäsenvaltion lainsäädännön soveltaminen jäsenvaltiossa, jossa kielletään tai keskeytetään kaikki luottolaitokseen oikeusteitse kohdistettavat toimenpiteet moratorioon asettamisen jälkeen, kun kyse turvaamistoimista, jotka on määrätty ennen moratorioon asettamista
   
      Tuomiolauselma
   
   
               1)
            
            
               Luottolaitosten tervehdyttämisestä ja likvidaatiosta 4.4.2001 annetun Euroopan parlamentin ja neuvoston direktiivin 2001/24/EY 3 ja 9 artiklaa on tulkittava siten, että 15.4.2009 annetun lain nro 44/2009 II kohdassa oleviin siirtymäsäännöksiin perustuvien toimenpiteiden kaltaisia rahalaitoksen tervehdyttämis- ja likvidaatiotoimenpiteitä on pidettävä näissä direktiivin 2001/24 artikloissa tarkoitettujen hallinnollisten viranomaisten tai oikeusviranomaisten toteuttamina toimenpiteinä, kun mainittujen siirtymäsäännösten vaikutukset toteutuvat ainoastaan tuomioistuinratkaisuilla, joilla luottolaitos asetetaan moratorioon.
            
         
               2)
            
            
               Direktiivin 2001/24 32 artiklaa on tulkittava siten, ettei se estä sitä, että rahalaitoksista 20.12.2002 annetun lain nro 161/2002, sellaisena kuin se on 13.11.2008 annetulla lailla nro 129/2008 muutettuna, 98 §:n kaltainen kansallinen säännös, jolla kiellettiin tuomioistuinmenettelyiden vireillepano rahalaitoksia vastaan tai keskeytettiin tällaiset menettelyt heti rahalaitoksen moratorioon asettamisesta alkaen, vaikuttaa pääasiassa kyseessä olevan kaltaisiin turvaamistoimenpiteisiin, jotka on toteutettu jossakin muussa jäsenvaltiossa ennen moratorioon asettamista.
            
         
      (1)  EUVL C 118, 21.4.2012.